**Referat fra ITI- Generalforsamling**

**d. 22.04.15 kl. 19.00 hos Ditter og Mads Næblerød**

**Dagsorden:**

* 1. Valg af dirigent
  2. Formandens beretning
  3. Fremlæggelse af revideret regnskab
  4. Indkomne forslag
  5. Valg iflg lovenes § 8:

På valg til bestyrelsen er formand Mads Næblerød

og sekretær Marianne Rise

* 1. Valg af 2 suppleanter til bestyrelsen
  2. Valg af 2 revisorer og 1 revisorsuppleant
  3. Valg af evt. udvalgsmedlemmer og Idrætsmærket.
  4. Meddelelser om medlemsbladet TI-eren
  5. Eventuelt

**Formanden (Mads Næblerød) bød velkommen og konstaterede at 17 medlemmer deltog i generalforsamlingen.**

**Referat:**

1. Søren Sørensen blev valgt til dirigent.

Han konstaterede at generalforsamlingen var lovligt indkaldt og beslutningsdygtig.

1. **Formandens beretning:**

Først og fremmest hjertelig velkommen til alle, ikke mindst de nye medlemmer. Det er Generalforsamling nr. 95, og vi synes, det er dejligt, at så mange har haft lyst til at deltage.

Året har budt på mange glædelige begivenheder og en del forandringer i klubben, ikke mindst dens administration. Det var ting bestyrelsen allerede have diskuteret forrige år, og som er sat i søen siden, bl.a. i denne sæson.

* Vi fik taget de nye vedtægter, som blev godkendt på sidste generalforsamling, i brug.
* Vi fik foreningens økonomi centreret omkring Netbank-løsning i Danske Bank.
* Vi har struktureret bestyrelsesmøderne incl. mødernes Indhold, hyppighed og planlægning. De er mere blevet arbejdsmøder, som jeg forsøger at styre med hård hånd - det er nu stadig vældig hyggeligt.
* Vi har skåret ned på udgifterne til bestyrelsesmøder og andre administrative ting.
* Vi gennemgår til hvert bestyrelsesmøde foreningens økonomi og likviditet.
* Vi uddelegerer og deler arbejdet imellem os, som eksempel kan nævnes, da vi annoncerede efter nye medlemmer medio August sidste år, med stor succes.

- Vi er nu oppe på 52 aktive medlemmer og 3 passive.

* Derudover har vi undersøgt og diskuteret opbygningen af en hjemmeside til vores forening ITI. Den arbejder Marianne og hendes søn på, når sønnen kommer hjem sidst i maj, og vi håber, at den kan være klar i efteråret.
* Vi har lavet nye medlemslister med mail-adresser mv. hvilket, der set i lyset af de mange nye medlemmer, har været et stort behov for. Ja sågar en forfrisknings-liste til Herreholdet.

Det sportslige har været rigtig fint, og både damer og herrer er meget begejstrede for Yves, som vores træner. Han engagerer os på en god, varieret og inspirerende måde, med en dejlig humor og godt drive. - Yves fortsætter !

Det har i det hele taget været en bragende god sæson, hvor vi har haft stor glæde af alle de nye medlemmer, og deres fremragende humør og gå-på-mod !

Vi går på græs den første tirsdag i maj, og husk: Vi mødes på Stadion på Sønderjyllands Allé kl 18.30. Her tager dem, der har lyst Idrætsmærket, som består af en Form-prøve med 6 gymnastik-øvelser, som vi har været igennem de sidste par gange, og kan tage færdig, for dem, der mangler, på næste tirsdag. Derefter atletik-øvelser i 3, 4 eller 5-kamp/øvelser på Frederiksberg Stadion, som afsluttes d. 16. juni med en udholdensheds-prøve efter ønske: 8 km Gang eller 20 km Cykling. Vi afslutter derefter sæsonen med en øl og sandwich på Cafe Chaplin.

Idrætsmærkerne for sidste sommer, vil blive uddelt af Søren senere i dag.

Ellers har vores aktiviteter i løbet af året været den alm. Juleafslutning med omvendt bankospil, præmier, rigeligt med juleboller, og med stor deltagelse.

I år supplerede vi med rigtig jule-frokost for hele holdet på Cafe Samsøe på Jagtvej – et rigtig godt arrangement – tak til Carl Heinz. Jeg synes, vi herefter skal gøre det til en tradition med julefrokost for både mænd og damer sammen, det var rigtig dejligt.

Vi afholdt et - i den grad vellykket 95 års-jubilæum på Josty. 1000 tak for det gode fest-humør, og fordi alle var engagerede og med på løjerne - sikken dejlig aften.

Vi har i år udgivet 3 medlemsblade, og jeg håber I alle læser dem, der er nyttig info !

Ellers tak til vores træner Yves, til bestyrelsen og tak til jer allesammen, for at være med til at gøre denne sæson rigtig god. Jeg håber, at der er en del af jer, der har lyst til at tage med ud på Frederiksberg Stadion i maj og juni, tirsdage 18.30-20 – i tilfælde af regn aflyser vi.

**Tak til Formandens beretning – den blev enstemmigt godkendt.**

1. **Kasseren gennemgik regnskabet:**

Der har været stigende indtægter på ”Udbytte og kursgevinster”.

Girokontoen er nedlagt – fremover betales kontingent ved bankoverførsel eller kontant til kassereren.

Ingen kontantkasse – udlæg klares ved bankoverførsel.

**Regnskabet blev enstemmigt godkendt.**

1. **Preben havde en rettelse til vedtægterne –** de to første linier var faldet ud – er rettet:

**§ 14. Opløsning –** ser nu således ud:

Foreningen kan kun opløses, når dens medlemstal er under 20, og disse vedtager det på en generalforsamling med 4/5 stemmers majoritet. Ved opløsning af foreningen skal foreningens aktiver og formue doneres til velgørende formål.

1. **På valg til bestyrelsen er formand Mads Næblerød og sekretær Marianne Rise – begge blev enstemmigt genvalgt.**
2. **Maj-Britt Steffensen og Ole Emil Rasmussen blev enstemmigt genvalgt som suppleanter til bestyrelsen.**
3. **Som revisorer blev John Larsen og Mogens Munch enstemmigt genvalgt . Vibeke Winther blev genvalgt som revisorsuppleant.**
4. **Foreningens eneste udvalg er Idrætsmærkeudvalget – i udvalget er foreningens Idrætsmærkedommere: Mads Næblerød, Søren Sørensen, Maj-Britt Steffensen og Marianne Rise.**
5. **Der er stor tilfredshed med foreningens blad, som udkommer 3 gange årligt**.

På et tidspunkt kommer bladet på hjemmesiden

Maj-Britt deler bladene ud om tirsdagen for at spare portoen.

Flere medlemmer ønskede, at bladet forsætter med at komme i en papirudgave.

Vi opfordres til at komme med indlæg. Det er dejligt med de mange billeder.

**Tak til Maj-Britt og Uffe.**

1. **Evt.:**

**Får man tilskud fra Kommunen? –**

Man kan søge til specielle formål – f.eks hvis man har børnehold – eller til materialer/redskaber.

Vi har nok for mange midler selv.

**Forslag om fotos af alle medlemmer – så vi kan lære hinandens navne.**

**Skal mailingslisten sendes til alle? –** Tages op på næste bestyrelsesmøde.

**Søren delte sidste års Idrætsmærker ud.**

**Genneralforsamlingen sluttede kl. 20.45.**

D..27.04.2015

Referent Marianne Rise